Strákar líklegri en stelpur til að hitta ókunnuga á netinu SAFT stóð fyrr á árinu fyrir gerð könnunar á netnotkun barna og unglinga hér á landi . Markmið könnunarinnar er að afla upplýsinga um notkun barna og unglinga á netinu og nýta í kjölfarið þær upplýsingar til vitundarvakningar um möguleika netsins og örugga netnotkun barna og unglinga . Áhættuhegðun Íslenskra barna á netinu SAFT * stóð fyrr á árinu fyrir gerð könnunar á netnotkun barna og unglinga hér á landi . Framkvæmdin í ár var þó með töluvert breyttu sniði frá því áður og niðurstöðurnar því ekki fyllilega samanburðarhæfar við fyrri mælingar á öllum þáttum . Áhættuhegðun • Hluti SAFT könnunarinnar var tileinkaður áhættu á netinu og voru börnin spurð um ýmsa hegðun sem gæti talist áhættuhegðun s.s. að leita að nýjum vinum á netinu , hitta fólk augliti til auglitis sem þau kynntust fyrst á netinu og fara inn á vefsíður með ólöglegu efni eða hættulegu athæfi . • Nokkuð algengt var að börnin leituðu að nýjum vinum á netinu en ríflega helmingur barnanna eða 52,7% , hafði einhvern tímann á sl. 12 mánuðum leitað að nýjum vinum á netinu . Tæplega 12% höfðu leitað að nýjum vinum tvisvar í viku eða oftar . • Samtals hafði naumlega þriðjungur barna og unglinga á sl. 12 mánuðum bætt við / addað vinum sem þau höfðu aldrei hitt augliti til auglitis . Rúm 4% höfðu samþykkt nýja vini tvisvar í viku eða oftar á sl. 12 mánuðum . • Rúmlega 22% höfðu einhvern tímann á sl. 12 mánuðum haft samband við einhvern sem þau höfðu ekki hitt í eigin persónu . Rúm 5% höfðu gert það tvisvar í viku eða oftar . • Samanborið við fyrri SAFT kannanir höfðu mun færri börn látið sem þau væru einhver önnur en þau raunverulegu eru , sent mynd eða vídeó af sér til einhvers sem þau höfðu ekki hitt í eigin persónu eða sent persónulegar upplýsingar til einhvers sem þau höfðu ekki hitt í eigin persónu . • Rúm 10% höfðu einhvern tíma á sl. 12 mánuðum látið sem þau væru önnur en þau raunverulega eru . Tæplega 9% höfðu sent mynd eða vídeó af sér til einhvers sem þau höfðu ekki hitt í eigin persónu og slétt 8% höfðu sent persónulegar upplýsingar t.d. fullt nafn , heimilisfang eða símanúmer til einhvers sem þau höfðu aldrei hitt augliti til auglitis .